Φρέντρικ Μπάγερ

Ο Φρέντρικ Μπάγερ (21 Απριλίου 1837 - 22 Ιανουαρίου 1922) ήταν ένας Δανός συγγραφέας, δάσκαλος και πασιφιστής πολιτικός, ο οποίος το 1908 βραβεύτηκε με το Νόμπελ Ειρήνης, μαζί με τον Κλας Πόντους Άρνολντσον.

 Γεννήθηκε το 1837 στην Νάστβετ της Δανίας, και ο πατέρας του ήταν κληρικός. Ήταν ο μεγαλύτερος από τέσσερα παιδιά. Το 1848-1854 σπούδασε στην Ακαδημία του Σόρο, και μετά φοίτησε στη στρατιωτική ακαδημία. Το 1856 μπήκε στο στρατό. Στον Δανο-Γερμανικό πόλεμο του 1864 κατά της Πρωσίας και της Αυστρίας, ο Μπάγερ διοίκησε στρατεύματα στη βόρεια Γιουτλάνδη, επέδειξε μεγάλη ικανότητα και προήχθη στην βαθμίδα του πρώτου υπολοχαγού. Το 1865 απολύθηκε από το στρατό, επειδή μετά το τέλος του πολέμου έπρεπε να γίνουν περικοπές στα στρατεύματα. Έπειτα, μετακόμισε στην Κοπεγχάγη. Στην ηλικία των 28-35 ετών, μελέτησε ξένες γλώσσες και εργάστηκε ως δάσκαλος, μεταφραστής και συγγραφέας. Επηρεάστηκε από τον Γάλλο ειρηνιστή Φρεντερίκ Πασσύ και το 1867 μπήκε στη Λίγκα της Ειρήνης και Ελευθερίας. Ως πολιτικός ασχολήθηκε με: τη διεθνή ειρήνη και την ουδετερότητα της Δανίας, την ενότητα στη Σκανδιναβία, τα γυναικεία δικαιώματα και την εκπαίδευση. Το 1870 ίδρυσε την Κοινότητα για τα Σκανδιναβικά Κράτη, της οποίας αποστολή ήταν η προαγωγή της ενότητας και της συνεργασίας στη Σκανδιναβία. Παντρεύτηκε τη Ματίλντε Μπάγερ, μία Δανή πασιφίστρια και ακτιβίστρια για τα γυναικεία δικαιώματα, και το 1871 ίδρυσαν την Δανική Κοινότητα Γυναικών. Το 1872 μπήκε στο Δανικό Κοινοβούλιο (Φόλκετινγκ) και κράτησε την έδρα του εκεί για τα επόμενα 23 χρόνια. Στην πολιτική επέδειξε φιλελεύθερες τάσεις, ενώ απέρριψε την κομματική πειθαρχία και παρέμεινε ανεξάρτητος από την υπαγωγή σε πολιτικό κόμμα. Το 1882 ίδρυσε την Δανική Ειρηνευτική Κοινότητα, το 1884 συμμετείχε στο Ευρωπαϊκό Συνέδριο για την Ειρήνη στη Βέρνη, το 1885 στην πρώτη Σκανδιναβική Συνέλευση για την Ειρήνη, το 1889 στο πρώτο Παγκόσμιο Συνέδριο για την Ειρήνη, κ.α. Ως μέλος του κοινοβουλίου, ασχολήθηκε με την εφαρμογή της διεθνούς διαιτησίας για την επίλυση συγκρούσεων μεταξύ των εθνών, κερδίζοντας μία ιδιαίτερη θέση για το Δανικό κοινοβούλιο στη Διακοινοβουλευτική Ένωση. Το 1888 με μεγάλη προσοχή διατύπωσε μία πρόταση για προσφυγή σε συμφωνία διαιτησίας με τη Σουηδία και τη Νορβηγία.Το 1891 ο Μπάγερ έγινε ιδρυτής και πρώτος πρόεδρος του Διεθνούς Γραφείου για την Ειρήνη, με έδρα στη Βέρνη Ελβετίας. Τον ίδιο χρόνο ίδρυσε την Δανική Διακοινοβουλευτική Ομάδα, όπου διετέλεσε Γραμματέας για 25 χρόνια, και άνοιξε το δρόμο για την ίδρυση της Σκανδιναβικής Διακοινοβουλευτικής Ομάδας το 1908.Το 1922 πέθανε στην Κοπεγχάγη. Τα βιβλία του Φρέντρικ Μπάγερ διατίθενται σε ηλεκτρονική μορφή από την Βασιλική Βιβλιοθήκη της Δανίας: Ποια σχέση μεταξύ κράτους, εκκλησίας και σχολείου προάγει περισσότερο την αληθινή ελευθερία, την πίστη και την διαφώτιση στους ανθρώπους; Bidrag til Svar. 1868. Ηλεκτρονικό αρχείο Συνοπτικός οδηγός για διαλέξεις με θέμα την κοινωνική οικονομία (πολιτική οικονομία) σε δημόσια κολέγια (με τον F. Bastiats "Harmonies économiques"). 1870 Ηλεκτρονικό αρχείο Klara-Rafael-Fejden, Med et Digt "Matilde Fibiger" af Benedicte Arnesen-Kall. 1879. Ηλεκτρονικό αρχείο Ιμμάνουελ Καντ: Η Αιώνια Ειρήνη, μετάφραση του Φρέντρικ Μπάγερ. 1888. Ηλεκτρονικό αρχείο Skuespilleren som Konge, Novelle. 1891. Ηλεκτρονικό αρχείο Fredsvennernes Krigsplan. 1891. Ηλεκτρονικό αρχείο Οι απόψεις των παγκόσμιων ειρηνευτικών συνεδρίων με βάση τα ψηφίσματα: Παρίσι 1889, Λονδίνο 1890 και Ρώμη 1891. 1892 Ηλεκτρονικό αρχείο Αίτια πολέμου και διαιτησίας στην Ευρώπη από το 1800, 2η έκδοση. 1897. Ηλεκτρονικό αρχείο Ideen til Nordens særlig Danmarks vedvarende Nevtralitet, dens oprindelse og udvikling i kort overblik. 1900. Ηλεκτρονικό αρχείο